Diari Oficial de la Generalitat Valenciana


Sumari del DOGV 3729, del 12-04-2000 (2000/2866)

RESOLUCIÓ de 5 d'abril de 2000, de la Direcció General de Centres Docents, per la que modifica les resolucions de 23 i 30 d'abril, 11, 19 i 27 de maig, 15 i 23 de juny de 1998 i 11 de març de 1999 per les quals s'adscriuen col·legis d'Educació Primària a Instituts/Seccions d'Educació Secundària i centres de Primària a Secundària a l'efecte de l'escolarització de l'alumnat d'Educació Secundària Obligatòria.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3729

Data del DOGV
:   12-04-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2866


Data del document
:   05-04-2000

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

 Descriptors 

:   * ensenyament secundari
    * centre d'ensenyament
    * ensenyament primari
    * ensenyament públic

RESOLUCIÓ de 5 d'abril de 2000, de la Direcció General de Centres Docents, per la que modifica les resolucions de 23 i 30 d'abril, 11, 19 i 27 de maig, 15 i 23 de juny de 1998 i 11 de març de 1999 per les quals s'adscriuen col·legis d'Educació Primària a Instituts/Seccions d'Educació Secundària i centres de Primària a Secundària a l'efecte de l'escolarització de l'alumnat d'Educació Secundària Obligatòria. [2000/2866]
  
Atés que està prevista la creació, per al curs 2000/2001, de seccions i instituts d'Educació Secundària a distints municipis de la Comunitat i donada també la conveniència de realitzar una oferta de llocs escolars que responga més adequadament a les necessitats, és procedent modificar les resolucions de 23 d'abril de 1998 (DOGV núm. 3.232, de 29 d'abril), 30 d'abril de 1998 (DOGV núm. 3.239, d'11 de maig), 11 de maig de 1998 (DOGV núm. 3.246, de 20 de maig), 19 de maig de 1998 (DOGV núm. 3.255, de 2 de juny), 27 de maig de 1998 (DOGV núm. 3.259, de 8 de juny), 15 de juny de 1998 (DOGV núm. 3.271, de 24 de juny), 23 de juny de 1998 (DOGV núm. 3.304, de 10 d'agost) i 11 de març de 1999 (DOGV núm. 3.464, de 30 de març) per les quals s'adscriuen col·legis d'Educació Primària a Instituts/Seccions d'Educació Secundària i centres de Primària a Secundària als efectes de l'escolarització de l'alumnat d'Educació Secundària Obligatòria.
  
Per tot això, resolc:
  
Modificar els annexos I de les resolucions de 23 i 30 d'abril de 1998 i els annexos i resolucions d'11, 19 i 27 de maig, 15 i 23 de juny de 1998 i 11 de març de 1999, per la qual s'adscriuen centres d'Educació Primària a centres d'Educació Secundària als efectes d'escolarització de l'alumnat i en els termes que s'indica en l'annex de la present resolució.
  
DISPOSICIONS ADDICIONALS
  
Primera
  
La present resolució s'inscriurà en el Registre de Centres Docents de la Comunitat Valenciana.
  
Segona
  
La Direcció Territorial de Cultura i Educació, amb anterioritat a l'inici del procés d'admissió d'alumnes, determinarà, als centres d'Educació Secundària objecte d'esta normativa d'adscripció, el nombre de llocs escolars d'Educació Secundària Obligatòria per a l'escolarització de l'alumnat procedent dels col·legis i centres de Primària adscrits.
  
DISPOSICIONS FINALS
  
Primera
  
Esta resolució entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entendran referits a l'inici dels processos d'escolarització del curs 2000/01.
  
Segona
  
Contra la present resolució, que no posa fi a la via administrativa, podrà interposar-se recurs d'alçada davant del conseller de Cultura, Educació i Ciència en el termini d'un mes, comptat a partir de l'endemà de la publicació de la Resolució en el Diari Oficial de la Generalitat Valenciana, d'acord amb allò que s'ha establit en els articles 114.1 i 115.1 de la Llei 30/1992, del Règim Jurídic de les Administracions Públiques i del Procediment Administratiu Comú.
  
Tot això sense perjuí que se'n puga exercir qualsevol altre recurs que s'estime oportú.
  
València, 5 d'abril de 2000.- La directora general de Centres Docents: Concepción Gómez-Ocaña.